IPA ROMANIA

IPA Regiunea 4 Gorj organizează cea de-a III-a ediție a turneului de tenis - Cupa”Florin Mergea”!
2024-09-18 - 2024-09-22 | Hotel Restaurant Ymy, Calea Severinului 1A, Strada Jiului 1, Târgu Jiu, Târgu Jiu, 210171, Romania
IPA Regiunea 4 Gorj are plăcerea de a vă invita la cea de-a III-a ediție a turneului de tenis CUPA ”FLORIN MERGEA”. Această activitate va avea loc între 18-22 septembrie 2024 și are ca scop dezvoltarea relațiilor de prietenie din cadrul ASOCIAȚIEI INTERNAȚIONALE A POLIȚIȘTILOR.
Competiția este adresată tuturor membrilor IPA, însă, pe lângă turneu în sine, vor exista diverse activități la care vă pot însoți și membrii familiei. Turneul se va desfășura în orașul Târgu Jiu, la baza de tenis a Academiei de Tenis ”FLORIN MERGEA”, care este integrată în spațiul Hotelului Ymy. Câștigătorii vor fi premiați și va exista și o masă festivă, care va conclude această ediție competiției.
PREZENTAREA COMPLETĂ A EVENIMENTULUI!

Turneu Național de Fotbal - Cupa IPA 2024
2024-10-03 - 2024-10-06 | Baza Sportiva AdriDan, Strada Mihai Viteazul 68, Piatra Neamț, Piatra Neamț, Piatra Neamț, 610262
Asociația Internațională a Polițiștilor – Secția Română organizează, în perioada 3-6 octombrie 2024, o nouă ediție a turneului Național de Fotbal – CUPA IPA!
Evenimentul va avea loc la Piatra Neamț, la baza sportivă AdriDan. Acesta este organizat cu sprijinul Federației Române de Fotbal și al regiunilor IPA 1, 2 și 3 Neamț!
Înscrierile se vor face în baza formularului de înscriere până pe data de 01.09.2024! DESCARCĂ FORMULARUL DE ÎNSCRIERE DE AICI!

Concurs Național de Fotografie
2025-01-20 - 2025-02-10
Anul nou vine cu o nouă ediție a Concursului Național de Fotografie 📷, organizat de IPA România!
Evenimentul se adresează tuturor membrilor IPA pasionați de această ramură!
Tema ediției din acest an este 𝐏𝐨𝐯𝐞𝐬𝐭𝐞𝐚 𝐮𝐧𝐞𝐢 𝐜𝐥𝐢𝐩𝐞 ! Înscrierile au loc în perioada 20 ianuarie – 02 februarie, ulterior urmând să aibă loc analiza materialelor trimise. Abia așteptăm să ne încântăm din nou privirile cu imaginile voastre!

Cupa Lotus 2025: a 20-a ediție a tradiționalului turneu IPA de minifotbal
2025-05-14 - 2025-05-18 | BAILE FELIX
IPA Regiunea 3 Bihor, cu sprijinul IPA Secția Română și în parteneriat cu Federația Română de Fotbal, organizează cea de-a 20-a ediție a competiției de fotbal CUPA LOTUS.
Devenit deja o tradiție în rândul membrilor IPA, turneul internațional de mini-fotbal va avea loc anul viitor în perioada 14-18 mai 2025, la Oradea! Parteneri în această ediție a turneului îi regăsim pe prietenii de la IPA Regiunea 1 Bihor, TELEKOM România, Selgros Cash & Carry, Accesorii PROD, Continental Forum Oradea, President Hotel & Resort, Hotel Padiș, Club Art,
Turneul se va desfășura pe 3 categorii de vârstă:
sub 35 ani (jucători de orice vârstă sub 35 ani)
+ 35 ani (jucători cu vârsta peste 35 ani)
+ 45 ani (jucători cu vârsta peste 45 ani)
TAXĂ ÎNSCRIERE: 500 lei / echipă
Mai multe detalii despre turneu: Cristian Nicolescu: 0744 570 652 / Bogdan Adrian: 0751 221 517
TOATE DETALIILE DESPRE REGULAMENT, CAZARE & ȘI ÎNSCRIEREl

O nouă ediție IPA Fest în inima Deltei Dunării
2025-05-22 - 2025-05-25 | Delta Dunarii, Romania
IPA FEST 2025 se anunță a fi mai mult decât un simplu eveniment – este o experiență autentică, trăită timp de 4 zile în inima Deltei Dunării, acolo unde Dunărea întâlnește Marea Neagră, iar natura, tradițiile și prietenia internațională se reunesc într-un cadru cu totul special.
Delegațiile internaționale din 8 țări – Austria, Germania, Finlanda, Israel, Cipru, Bulgaria, Spania și Moldova – vor sosi în România pentru a descoperi nu doar frumusețea naturală a Deltei, ci și spiritul de ospitalitate și deschidere care definește IPA România.
Evenimentul debutează festiv, în cadrul Green Dolphin Camping, cu unspectacol susținut de Ansamblul Artistic al Ministerului Afacerilor Interne „Ciocârlia”, deschizând seria serilor animate de cultură și tradiții.
Serile vor fi animate de momente artistice susținute de delegațiile internaționale, urmate de petreceri în aer liber cu DJ, transformând fiecare noapte într-o sărbătoare a diversității și a prieteniei. Participanții vor explora Rezervația Biosferei Delta Dunării în timpul unor plimbări cu barca, vor participa la activități recreative – precum pescuitul și tirul cu arcul – și vor simți autenticitatea vieții locale la Festivalul Scrumbiei, sărbătoare emblematică a satului Sfântu Gheorghe.
Însă IPA FEST înseamnă și responsabilitate față de comunitate și mediu. Programul include două componente esențiale cu impact social și educativ:

o conferință destinată tinerilor din comuna Sfântu Gheorghe, axată pe prevenirea consumului de droguri și combaterea traficului de persoane, abordată cu seriozitate și empatie;
o acțiune de ecologizare în zona de vărsare a Dunării în Marea Neagră, prin care participanții și voluntarii locali se implică activ în protejarea unui ecosistem natural de o valoare excepțională.

IPA FEST 2025 nu este doar un festival. Este o călătorie prin cultură, solidaritate, educație și natură. Este locul unde prietenia internațională devine realitate, iar fiecare moment devine parte dintr-o poveste de neuitat.
PROGRAMUL EVENIMENTULUI:

LISTA CAZĂRILOR DISPONIBILE ȘI CONTACTE:
Casa Alb Albastra – 0740.5987854
Delta Marina 1 – 0751.773.333
Delta Marina 2 – 0751.773.333
Vila Far – 0745.262.111
Casa cu Nuferi – 0743.911.178
Casa Boeriu – 0741.160.504
Pensiunea Valurile Dunării – 0753.161.444
Green Dolphin – 0724.200.101 (secretariat IPA)

RĂSFOIEȘTE BROȘURA EVENIMENTULUI CU TOATE DETALIILE NECESARE MAI JOS:

Cupa Aradului 2025, ediția XIV
2025-06-12 - 2025-06-15
IPA Regiunea 4 Arad, în parteneriat cu IPA Secția Română, organizează cea de-a XIV-a ediție a Cupei Aradului la minifotbal! Evenimentul va avea loc în perioada 12-15 iunie 2025!
Rezervarea se va face până la data de 01.05.2025, de către șeful delegației! Tarifele:

750 RON (pentru 2 nopți)
1000 RON (pentru 3 nopți)

Prețurile menționate mai sus sunt aferente unei persoane / sejur all inclusive!
Evenimentul este organizat de IPA Regiunea 4 Arad, în parteneriat cu IPA Secția Română, cu susținerea Federației Române de Fotbal, Hotel Parc Moneasa și Resco Arad!
Pentru rezervări, vă rugăm să contactați:

Octavian Lupuț: 0745 118 757 – octavianluput@yahoo.com
Ioan Vîrciu: 0745 133 047

Parteneriat IPA Secția Română si Samsung
2025-12-10 - 2026-12-31
Un nou parteneriat cu facilități și beneficii exclusive pentru membrii IPA
IPA Secția Română anunță cu bucurie încheierea unui nou parteneriat strategic cu Samsung, menit să ofere membrilor organizației acces la o gamă variată de dispozitive moderne, la prețuri preferențiale și discounturi semnificative.
Prin acest parteneriat, membrii beneficiază de avantaje speciale la achiziția de: televizoare și sisteme audio-video, telefoane mobile și tablete, laptopuri și monitoare, electrocasnice inteligente și alte dispozitive Samsung de ultimă generație.
Scopul colaborării este de a facilita accesul membrilor la tehnologie de top, fiabilă și adaptată atât nevoilor profesionale, cât și celor personale. Reducerile și ofertele sunt valabile exclusiv pentru membrii IPA, fiind gândite pentru a sprijini modernizarea mijloacelor de lucru, creșterea confortului și optimizarea activităților de zi cu zi.
Parteneriatul reprezintă un pas important în direcția extinderii beneficiilor oferite comunității noastre, confirmând angajamentul IPA Secția Română de a crea constant o rețea de avantaje reale, utile și accesibile.
Detaliile complete privind procedura de achiziție și lista produselor disponibile vor fi comunicate membrilor în perioada următoare.

Autentificarea se realizează prin introducerea seriei legitimației în câmpul dedicat, în formatul: ROXXXXX (RO urmat de seria numerică, fără spații).
OFERTA LUNII IANUARIE:
– 5% reducere la telefoane si 10% la tablete, wearables si acccesorii.
– Oferta principala este de 15% extra reducere la produsele electrocasnic
Extra reducerea se aplica folosind codul – IPA2026.

IPA România deschide înscrierile la Concursul de Fotografie „Portret de femeie”
2026-01-19 - 2026-02-08
IPA – Secția Română lansează Concursul de Fotografie dedicat membrilor IPA, având ca tematică „PORTRET DE FEMEIE”. Invităm colegii pasionați de fotografie să surprindă, printr-o abordare creativă și respectuoasă, expresivitatea și unicitatea portretului feminin.
Calendarul concursului

Perioada de înscriere: 19.01 – 01.02.2026
Jurizare + vot public (Premiul de Popularitate): 02.02 – 07.02.2026
Anunțarea câștigătorilor: 08.02.2026

Cum te înscrii?
Pentru validarea înscrierii, fiecare participant trebuie să transmită:

Formularul de înscriere completat, care poate fi descărcat de AICI
Maximum 5 fotografii (conform regulamentului)

📩 Trimiterea formularului și a fotografiilor se face până la data de 01.02.2026:

pe email: i.melinte@iparomania.ro
sau pe WhatsApp: 0742 038 492 (Ion Melinte – Vicepreședinte IPA Secția Română)

Regulamentul pe scurt

Fotografiile trebuie realizate doar cu aparat foto (nu sunt admise fotografiile realizate cu telefonul mobil sau drona).
Este permisă editarea culorilor imaginii, însă nu și manipularea fotografiilor în programe de editare.
Fotografii „plagiate” sau copiate de pe internet ori alte surse vor fi descalificate, împreună cu autorul (decizia aparține juriului de specialitate).
Fotografii acceptate: color și/sau alb-negru.

Jurizare și Premiul de Popularitate
În perioada 02.02 – 07.02.2026, un juriu de specialitate va analiza fotografiile și va stabili clasamentul pentru primele 3 locuri. Totodată, fotografiile înscrise vor fi încărcate pe pagina de Facebook IPA Secția Română, unde publicul va putea vota prin like-uri. Fotografia cu cele mai multe voturi va primi Premiul de Popularitate.
Premii acordate

Locurile 1–3: trofee și diplome
Premiul de Popularitate: acordat fotografiei cu cele mai multe voturi
Toți participanții: diplome de participare

Parteneriat IPA Secția Română si Apple
2026-02-10 08:00 - 2026-12-31 17:00 UTC
Un nou parteneriat cu facilități și beneficii exclusive pentru membrii IPA
IPA Secția Română anunță cu bucurie încheierea unui nou parteneriat strategic cu Apple, menit să ofere membrilor organizației acces la o gamă variată de dispozitive moderne, la prețuri preferențiale și discounturi semnificative.
Prin acest parteneriat, membrii beneficiază de avantaje speciale la achiziția de: telefoane mobile, tablete, laptopuri și sisteme desktop, ceasuri inteligente, căști audio, accesorii și alte dispozitive Apple de ultimă generație.
Scopul colaborării este de a facilita accesul membrilor la tehnologie de top, fiabilă și adaptată atât nevoilor profesionale, cât și celor personale. Reducerile și ofertele sunt valabile exclusiv pentru membrii IPA, fiind gândite pentru a sprijini modernizarea mijloacelor de lucru, creșterea confortului și optimizarea activităților de zi cu zi.
Parteneriatul reprezintă un pas important în direcția extinderii beneficiilor oferite comunității noastre, confirmând angajamentul IPA Secția Română de a crea constant o rețea de avantaje reale, utile și accesibile.
Detaliile complete privind procedura de achiziție și lista produselor disponibile vor fi comunicate membrilor în perioada următoare.

Cupa Lotus 2026 - turneu internațional de minifotbal, ediția XXI
2026-05-13 - 2026-05-17 | BAILE FELIX
IPA Regiunea 3 Bihor, cu sprijinul IPA Secția Română, anunță organizarea CUPA LOTUS 2026 (Ediția XXI), turneu internațional de minifotbal, care se va desfășura în perioada 13–17 mai 2026, în stațiunea Băile Felix, România.
DESPRE COMPETIȚIE
CUPA LOTUS reunește echipe din țară și din străinătate, în spiritul prieteniei și al cooperării promovate de IPA. Competiția se desfășoară pe categorii de vârstă:

-35 ani
+35 ani
+45 ani

Format joc: echipă de 5+1 jucători pe teren, cu rezerve. Meciurile din grupe/optimi/sferturi se joacă 15 minute, iar semifinalele și finalele se dispută în două reprize a câte 10 minute.
Programul turneului (pe scurt):

Miercuri, 13.05.2026: primirea participanților și cazarea; ședință tehnică; cină și muzică live (Hotel President)
Joi, 14.05.2026: deschiderea turneului; jocuri în grupe; cină și muzică live
Vineri, 15.05.2026: jocuri în grupe și faze superioare; cină și muzică live
Sâmbătă, 16.05.2026: optimi, semifinale și finale; festivitate de premiere + masă festivă (bufet suedez) și muzică live
Duminică, 17.05.2026: mic dejun și plecarea delegațiilor

PREMII ȘI BENEFICII PENTRU PARTICIPANȚI

Locul I din fiecare categorie (-35, +35, +45) este premiat cu voucher de 500 lei pentru ediția următoare.
Fiecare participant primește tricou (mărimile se transmit de șeful delegației la înscriere).
Pachetele includ și masa festivă.

ÎNSCRIERI ȘI TAXĂ DE PARTICIPARE

Taxă de participare: 500 lei/echipă
Termen limită plată și înscriere echipe / rezervare camere: 31.03.2026

Plata taxei (virament bancar):
Beneficiar: IPA REGIUNEA 3 BIHOR
Adresă: Oradea, str. Universității nr. 2
CUI: 17651143
IBAN: [REDACTED]
Banca: Banca Transilvania
Confirmarea plății se face prin trimiterea copiei ordinului de plată la: ipabihor3@iparomania.ro (sau fax 0259.476039).
CAZARE – PACHETE DISPONIBILE
Pachetele includ mic dejun + cină (cina și muzica live la Hotel President) și acces la facilitățile menționate:

Hotel Nufărul (*):** 1310 lei/pers. (cameră dublă) | 1980 lei/pers. (single)
Hotel President (****): 1450 lei/pers. (dublă) | 2050 lei/pers. (single)
Hotel President Business (****): 1550 lei/pers. (dublă) | 2250 lei/pers. (single)
Hotel President SPA (****): 1550 lei/pers. (dublă) | 2250 lei/pers. (single)

Notă: pentru copii până la 6 ani, masa și cazarea sunt gratuite (conform condițiilor hotelurilor).
Înscrierea echipelor și rezervarea camerelor se realizează de către șeful delegației, până la 31.03.2026, direct la organizatori:

Nicolescu Cristian – 0744 570652
Bogdan Adrian – 0751 221517
E-mail: ipabihor3@iparomania.ro

Detalii complete, formular de înscriere și actualizări: www.cupalotus-ipabihor3.ro

IPA Regiunea 2 Gorj organizează cea de-a V-a ediție a Turneului de tenis „Cupa Florin Mergea”
2026-06-10 - 2026-06-14 | Academia de Tenis Florin Mergea, Calea Severinului 1, Targu Jiu, Târgu Jiu, 210175, Romania
IPA Regiunea 2 Gorj are plăcerea de a anunța organizarea celei de-a V-a ediții a turneului de tenis „Cupa Florin Mergea”, eveniment dedicat membrilor IPA și tuturor iubitorilor tenisului.
Competiția se va desfășura în perioada 10–14 iunie 2026, la Academia de Tenis „Florin Mergea” din Târgu Jiu, și va reuni participanți în cadrul unor probe de simplu și dublu, atât la masculin, cât și la feminin.
Turneul va include următoarele categorii de concurs:

Open
+45

Organizatorii au pregătit pentru participanți un program complet, care va include:

cazare la Hotel YMY
mese incluse
activități sociale și turistice
cină festivă
festivitate de premiere

Termenul-limită pentru înscriere este 17 aprilie 2026.
Pentru informații suplimentare și înscrieri, persoanele de contact sunt:
Buse Constantin – 0766 284 649
Sava Marian – 0768 876 282
Vă așteptăm cu drag să luați parte la acest eveniment sportiv de tradiție, desfășurat într-un cadru competitiv, colegial și prietenos, sub spiritul IPA.

DESCOPERIȚI TOATE DETALIILE DESPRE EVENIMENT ÎN BROȘURA DE PREZENTARE

IPA Fest 2026 - 4 zile în inima Deltei Dunării
2026-09-17 - 2026-09-20 | Sfantu Gheorghe, Romania
IPA Secția Română vă invită să descoperiți detaliile despre cea de-a doua ediție IPA FEST, o experiență unică în mijlocul Dunării, unde energia, atmosfera și interacțiunile dintre oameni fac totul memorabil. Continuăm conceptul inovator, creat special pentru membrii IPA, cu muzică live, activități interactive și momente care aduc oamenii mai aproape.
Acest eveniment continuă un concept special dedicat comunității IPA, aducând împreună muzica, talentul și bucuria de a fi împreună. De la artiști invitați până la momente oferite de membrii IPA, fiecare clipă devine o celebrare a spiritului nostru comun.
OPȚIUNI DE CAZARE
Green Village Resort
Este situat într-o zonă pitorească a Deltei Dunării, la mai puțin de 2 km de Marea Neagră, și oferă o piscină în aer liber, o cadă cu hidromasaj în aer liber și acces gratuit la o saună. Toate camerele și apartamentele au vedere la Delta Dunării și sunt dotate cu un balcon sau o terasă, cu TV cu ecran plat cu canale prin cablu, un minibar, o zonă de relaxare, aer condiționat și o baie privată.

PREȚURI: 850 lei / persoană / în cameră dublă sau 1462 lei / persoană în cameră single
TARIFELE INCLUD CAZAREA CU MIC DEJUN PE TOATĂ PERIOADA FESTIVALULUI, 17–20 SEPTEMBRIE 2026, ȘI CINA DE BUN VENIT DIN 17.09.2026.
GREEN DOLPHIN CAMPING
Dolphin Camping este situat într-o zonă pitorească a Rezervației Delta Dunării, la mai puțin de 2 km de Marea Neagră, și oferă căsuțe (bungalouri) din lemn, cu vedere la plajă și acces gratuit la un cinematograf în aer liber. Toate căsuțele au intrare privată și un patio mic, sunt mobilate funcțional și oferă acces la 2 băi comune, dotate cu duș și toaletă. Sunt disponibile și dușuri în aer liber. Dolphin Camping oferă, de asemenea, un restaurant à la carte, un magazin, un fast-food, un bar și o terasă în aer liber unde oaspeții se pot relaxa și servi mesele.

PREȚURI: 450 lei / persoană / în căsuță sau 718 lei /căsuță în regim single
TARIFELE INCLUD CAZAREA CU MIC DEJUN PE TOATĂ PERIOADA FESTIVALULUI, 17–20 SEPTEMBRIE 2026, ȘI CINA DE BUN VENIT DIN 17.09.2026.
ACTIVITĂȚI pe care le puteți desfășura în timpul festivalului
Delta Dunării este una dintre cele mai mari și mai bine conservate delte din Europa și este inclusă pe lista Patrimoniului Mondial UNESCO. Se întinde pe o suprafață de aproximativ 5.165 de kilometri pătrați și reprezintă un ecosistem excepțional de important, cu o diversitate remarcabilă de floră și faună. Delta este situată în sud-estul României, acolo unde fluviul Dunărea se întâlnește cu Marea Neagră, formând o rețea complexă de canale, lacuri și zone umede.
Delta Dunării oferă o gamă variată de activități pentru vizitatori:

excursii cu barca prin rețeaua sa complicată de canale și lacuri,
observarea păsărilor în acest sanctuar de păsări migratoare
pescuit în apele sale bogate
drumeții și ciclism prin traseele sale accesibile
vizitarea satelor tradiționale precum Sfântu Gheorghe și Crișan pentru a dezvolta cultura locală
camping pentru o experiență naturală captivantă.

ÎNSCRIERI
Vă rugăm să rețineți că termenul limită pentru depunerea participărilor dumneavoastră la IPA Fest 2026 este 01 iulie 2026 la adresa de email secretariat@iparomania.ro. Pentru a vă confirma participarea, este necesar să ne transmiteți unitatea de cazare Green Village sau Green Dolphin Camping, numărul și numele participanților.
Plata se va face în contul bancar:
Numele titularului de cont: IPA Secția Română
Banca: Banca Transilvania
Moneda: RON
IBAN: [REDACTED]
Locurile sunt limitate și vor fi alocate în ordinea rezervărilor!
După efectuarea plății, vă rugăm să ne transmiteți dovada plății la aceeași adresă de e-mail sau pe WhatsApp, la numărul 0724.200.101. Pentru informații suplimentare, vă stăm la dispoziție la numărul 0724 200 101.
DESCOPERĂ PREZENTAREA COMPLETĂ A FESTIVALULUI ÎN DOCUMENTUL DE MAI JOS:
